Život

Život je jedno svjetlo koje će Bog jednom ugasiti isto tako kako ga je i upalio. Možda će to učiniti On, a možda mi sami kada nam život dosadi ili kada ćemo jednostavno poželjeti nestati s lica Zemlje. Ponekad poželim otići duboko u šumu i tamo napraviti svoje malo skrovište gdje ću zauvijek ostati. Onako odvojena od svijeta ne znajući što se sve tamo dešava. Poželim biti nevidljiva tako da me nitko ne primjećuje, da me nitko ne vidi i da nitko ne zna za mene. To je moja skrovita želja koja će mi se jednom možda i ostvariti. Jednom kada mi svega bude dosta. Jednom kada me život razočara.

Život je samo jedna velika stvar bez koje nas ne bi bilo. Ponekad poželim nestati i više ne živjeti, ali onda shvatim da bez života nema ni mene. Shvatim da je život zapravo jedino što ja imam. Da bar ne ovisim o njemu. Da bar mogu bez njega. Oni kojih više nema, znaju pravu istinu. Znaju postoji li raj i život gore na nebu. A možda ne znaju ni oni. Možda su oni nestali bez traga i glasa - bez života gore u nebesima. Njihova je duša možda ostala sa njima dolje ispod svega. Dolje ispod zemlje. Ne znamo i nikada nećemo saznati prijeđe li život na nebo kada ga na Zemlji više nema. Poželim to saznati, no, ako odem povratka više nema. Više se ne mogu vratiti.

Život je jedna velika granica koju je nemoguće prijeći. No, uspiješ li je i prijeći - umreš. Više te nema i ne znaš jesi li je prešao ili ne. Jednostavno zaboraviš sve što si do tada znao ili učinio. Kažu da kada umreš Bog ti sudi. Kažu da sudi prema dobrim i lošim djelima koje smo učinili. Voljela bih znati kako je Bog sudio mojim pokojnima. Željela bih znati kako je njima. Voljela bih i znati jesu li u raju i kako je tamo. No, to ću saznati jednog tmurnog i turobnog dana kada će oko mene svi plakati. To ću saznati onog dana kad me Bog uzme k sebi iz nekog nepoznatog razloga. Na taj će se dan mnogo ljudi u svijetu veseliti, neki će plakati, a neki sa mnom poći u onaj gore svijet. No, to će biti samo jednog tmurnog nepoznatog dana. Možda je to danas, možda sutra, a možda za nekoliko godina. Postoji samo jedan život i vrijedi ga veselo i lijepo proživjeti i učiniti ga ugodnim i drugim ljudima. Život je vrlo kratak da bi bili zli i da bi činili loša djela. Život je sve što imamo: Život, život, život.

Melani Jurajić, VII. r.